সে যুগে মূর্তিপূজা ও শিরকে পরিপূর্ণ সমাজে তৌহিদের বাণী প্রচারের অর্থ ছিল প্রচলিত সমাজব্যবস্থার বিরুদ্ধে যুদ্ধ ঘোষণা করা। এই কঠিন কাজটি করার পর একদল কাফের রাসূলের বিরুদ্ধাচরণ শুরু করে। কিন্তু আল্লাহ তায়ালা এসব শত্রুতা ও বিদ্বেষে সঙ্কিত না হয়ে দাওয়াতের কাজ চালিয়ে যাওয়ার জন্য তাঁর রাসূলকে নির্দেশ দেন। সূরা হিজরের ৯৪ ও ৯৫ নম্বর আয়াতে যেমনটি বলা হয়েছে: “অতএব আপনি প্রকাশ্যে শুনিয়ে দিন যা আপনাকে আদেশ করা হয় এবং মুশরিকদের কাছ থেকে মুখ ফিরিয়ে নিন (অর্থাৎ তাদের ভয় পাবেন না)। আমি বিদ্রুপকারীদের অনিষ্ট থেকে আপনাকে রক্ষা করব।”